section_heading: Povlačenje
paragraph_text: Sjedeći na pepelu spaljenoga grada, ali bez ruske kapitulacije, Napoleon je započeo veliko povlačenje. U bici kod Malojaroslaveca Kutuzov je prisilio francusku armiju, da krene istim onim Smolenskim putem, kojim je ranije došla u Rusiji. A na tome pravcu odavno nije bilo nikakvih zaliha hrane. To je bio još jedan primjer strategije spržene zemlje. Kutuzov je blokirao francusku vojsku sprečavajući je, da koristi drugačije pravce, na kojima bi našla hrane. Blokirao je južno krilo, da spriječi Francuze da krenu drugim putem, a koristio je i partizansku taktiku kako bi stalno udarao Francuze na mjestima gdje su najslabiji. Laka ruska konjica, uključujući Kozake napadala je i razbijala izolirane francuske jedinice.